15. Назначаване на председател на Европейския надзорен орган (Европейски орган за ценни книжа и пазари)
Bogusław Sonik
(PL) Г-н председател, можете ли да ни дадете имената на хората, за които гласуваме? Знам, че гласуването е тайно, но не знаем за кого сме гласували.
Председател
Съгласен съм, както казах, че процедурата е един вид обратна. Г-жо Bowles, ще помогнете ли на залата? Г-н Sonik с право попита за имената на одобрените кандидати. Можете ли да ги посочите веднага или след няколко минути?
Sharon Bowles
автор. - (EN) Г-н председател, считам, че ще е по-добре да ги оповестим по-късно.
(Възражения)
Мишел Барние
Считам, че искането е съвсем основателно. Мога да ви кажа, че председателите, които одобрихте - за което съм ви благодарен - и които ще поемат своите задължения, са: г-н Майор от Нидерландия, който става председател на Европейския орган за ценни книжа и пазари, г-н Бернардино от Португалия за Европейския орган за застраховане и професионално пенсионно осигуряване, и г-н Енриа от Италия за Европейския банков орган.
